Diari Oficial de la Generalitat Valenciana


Sumari del DOGV 7625, del 29-09-2015 (2015/7860)

RESOLUCIÓ de 10 de setembre de 2015, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 421.50 «Avaluació, Innovació i Qualitat Educativa i Formació del Professorat» de la Conselleria d'Educació, Investigació, Cultura i Esport, per ingressos finalistes no previstos de la Unió Europea, per import de 8.618,40 euros. Expedient número 09.018/15-073
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7860


Data del document
:   10-09-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de setembre de 2015, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 421.50 «Avaluació, Innovació i Qualitat Educativa i Formació del Professorat» de la Conselleria d'Educació, Investigació, Cultura i Esport, per ingressos finalistes no previstos de la Unió Europea, per import de 8.618,40 euros. Expedient número 09.018/15-073  
 [2015/7860]  
L'Organisme Autònom de Programes Educatius Europeus i la Generalitat, a través de la Conselleria d'Educació, Investigació, Cultura i Esport, han subscrit, en el marc del Programa ERASMUS+, un conveni per al desenvolupament del projecte europeu MUST «Maths Understanding with help of Science & Technology», que tracta de produir uns cursos en línia perquè els alumnes puguen treballar des dels seus telèfons, tauletes tàctils i ordinadors continguts de ciències naturals, tant a l'aula com en altres llocs. En el projecte, amb una duració de dos anys, participen diversos socis europeus, i és l'IES Mediterrània, el que assumeix el paper de soci coordinador econòmic que rep la dotació pressupostària i després la fa arribar a la resta de socis, entre aquests el CEFIRE d'Alacant.  
La subvenció total de la Unió Europea al projecte puja un màxim de 106.784 euros, dels quals 20.520 euros els gestionarà directament el CEFIRE d'Alacant i 86.264, la resta dels socis col·laboradors.  
  
Per a dur a terme el projecte, la conselleria esmentada proposa generar crèdit en el capítol 2 del programa 421.50 «Avaluació, Innovació i Qualitat Educativa i Formació del Professorat» per import de 8.618,40 euros, quantitat que correspon a la part a gestionar pel CEFIRE d'Alacant de l'avanç del 70 % del 60 % de la subvenció.  
A aquest efecte i en virtut del que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, aquesta Conselleria d'Hisenda i Model Econòmic adopta la següent resolució  
  
Primer  
S'autoritza l'augment del pressupost d'ingressos en l'aplicació 492.01. Transferències corrents de la Unió Europea. Àrea d'Educació i Investigació, per import de 8.618,40 euros.  
  
Segon  
S'autoritza un augment de crèdit en l'aplicació 25.58.7294.591.24.9 per import de 8.618,40 euros.  
  
Tercer  
Com a conseqüència de l'import generat, es modifica la FP3. Detall ingressos afectes, programa 421.50, incloent-hi els relatius a l'aplicació 492.01, en els termes següents:  
  
Codi ingrés Origen/destinació del finançament Cap. Línia Import  
492.01 Altres transferències de la Unió Europea. Àrea d'Educació i Investigació  
Projecte MUST «Maths Understanding with help of Science & Technology» 2 8.618,40  
  
  
València, 10 de setembre de 2015.- El conseller d'Hisenda i Model Econòmic: Vicent Soler i Marco.